Document ID: 32009D0545

32009D0545
L 181/49
SLUŽBENI LIST EUROPSKE UNIJE
07.07.2009.
ODLUKA KOMISIJE
od 7. srpnja 2009.
o određivanju godišnje raspodjele iznosa iz članka 69. stavka 2.a Uredbe Vijeća (EZ) br. 1698/2005 o potpori ruralnom razvoju po državama članicama i o izmjeni Odluke Komisije 2006/636/EZ
(priopćena pod brojem dokumenta C(2009) 5307)
(2009/545/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (1), a posebno njezin članak 69. stavak 4.,
budući da:
(1)
Zbog uvođenja novih pravila modulacije iz Uredbe Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike (2), Odluka Komisije 2006/410/EZ (3) je bila zamijenjena Odlukom Komisije 2009/379/EZ od 11. svibnja 2009. o utvrđivanju iznosa koji su u skladu s uredbama Vijeća (EZ) br. 1782/2003, (EZ) br. 378/2007, (EZ) br. 479/2008 i (EZ) br. 73/2009 raspoloživi u okviru EPFRR-a i iznosa koji su raspoloživi za izdatke EFJP-a (4).
(2)
Zbog povećanja ukupnih iznosa odobrenih sredstava za preuzimanje obveza za 600 milijuna eura za 2009. godinu i 420 milijuna za 2010. godinu, određenog u okviru sporazuma o europskom planu za oporavak gospodarstva, Odluka Vijeća 2006/493/EZ (5) je bila izmijenjena Odlukom Vijeća 2009/434/EZ (6). Kako bi se osigurala dosljednost potrebno je odrediti te iznose po državama članicama slijedeći aktualne kriterije raspodjele.
(3)
U skladu s donošenjem Odluke 2009/379/EZ i Odluke 2009/434/EZ potrebno je prilagoditi iznose koji su na raspolaganju EPFRR-u i dodati ih godišnjim raspodjelama iznosa potpore Zajednice za ruralni razvoj.
(4)
Odluku Komisije 2006/636/EZ od 12. rujna 2006. utvrđivanju godišnje raščlambe iznosa potpora Zajednice ruralnom razvoju po državi članici za razdoblje od 1. siječnja 2007. do 31. prosinca 2013. (7) potrebno je odgovarajuće izmijeniti,
DONIJELA JE OVU ODLUKU:
Članak 1.
Iznos iz članka 69. stavka 2.a Uredbe (EZ) br. 1698/2005 određen je po godinama i po državama članicama u Prilogu I. ove Odluke.
Članak 2.
Prilog Odluke 2006/636/EZ zamjenjuje se tekstom iz Priloga II. ove Odluke.
Članak 3.
Ova se Odluka primjenjuje od proračunske godine 2009. nadalje.
Članak 4.
Ova je Odluka upućena državama članicama.
Sastavljeno u Bruxellesu 7. srpnja 2009.

Labels: 4
19
10
6
15